ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
145.68 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 23 లక్షలకు పైగా డోసులు నిర్వహణ
98.20 శాతానికి చేరిన రికవరీ రేటు
గత 24 గంటల్లో 33,750 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,45,582
వారపు పాజిటివిటీ రేటు 1.68 శాతం
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 23,30,706 డోసులతో కలిపి, 145.68 కోట్ల డోసులను  టీకా కార్యక్రమం అధిగమించింది. 1,56,67,018 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,88,070
|
|
రెండో డోసు
|
|
97,18,259
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,85,916
|
|
రెండో డోసు
|
|
1,69,09,762
|
|
18-44 ఏళ్ల వారు
|
|
మొదటి డోసు
|
|
50,10,03,289
|
|
రెండో డోసు
|
|
33,64,20,548
|
|
45-59 ఏళ్ల వారు
|
|
మొదటి డోసు
|
|
19,48,87,002
|
|
రెండో డోసు
|
|
15,17,39,990
|
|
60 ఏళ్లు పైబడినవారు
|
|
మొదటి డోసు
|
|
12,16,14,662
|
|
రెండో డోసు
|
|
9,58,21,808
|
|
మొత్తం
|
|
1,45,68,89,306
గత 24 గంటల్లో 10,846 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,95,407 కు పెరిగింది.
దేశవ్యాప్త రికవరీ రేటు 98.20 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 189వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 33,750 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,45,582. ఇది మొత్తం కేసుల్లో 0.42 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,78,990 పరీక్షలు చేశారు. దేశవ్యాప్తంగా ఇప్పటివరకు 68.09 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.68 శాతంగా ఉంది. రోజువారీ పాజిటివిటీ రేటు 3.84 శాతంగా నమోదైంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
తెలంగాణ నుంచి నాణ్యతా ప్రమాణాల ప్రకారం అదనపు నిల్వలను కొనుగోలు చేసేందుకు
కేంద్రం కట్టుబడి ఉంది: రైతులకు భరోసా ఇచ్చిన శ్రీ గోయల్
సెంట్రల్ పూల్కు ఎంత ముడి బియ్యం ఇవ్వబోతున్నారో తెలంగాణ ఇంకా తెలియజేయలేదని శ్రీ గోయల్ చెప్పారు
తెలంగాణ నుంచి నాణ్యతా ప్రమాణాల ప్రకారం అదనపు నిల్వలను కొనుగోలు చేసేందుకు కేంద్రం కట్టుబడి ఉందని కేంద్ర వినియోగదారుల వ్యవహారాలు, ఆహారం మరియు ప్రజాపంపిణీ, వాణిజ్యం మరియు పరిశ్రమలు, జౌళి శాఖల మంత్రి శ్రీ పీయూష్ గోయల్ తెలిపారు. ప్రస్తుతం జరుగుతున్న పార్లమెంట్ సమావేశాల సందర్భంగా శ్రీ గోయల్ మాట్లాడుతూ, బియ్యం సేకరణ విషయంలో తెలంగాణ ప్రభుత్వం తెలంగాణ రైతులను తప్పుదోవ పట్టిస్తోందని అన్నారు.
2014-15లో తెలంగాణ రైతులకు వరికి రూ.3391 కోట్లను కనీస మద్దతు ధర - ఎంఎస్పిగా చెల్లించినట్లు మంత్రి వెల్లడించారు. అయితే, 2020-21 ఖరీఫ్ పంట కాలంలో, కేంద్ర ప్రభుత్వం తెలంగాణ రైతులకు 26,610 కోట్ల రూపాయలను వరి ఎంఎస్పిగా చెల్లించింది.
“తెలంగాణలో ఏవైనా అదనపు నిల్వలు ఉంటే, వాటి స్వంత వినియోగం తర్వాత, ముడి బియ్యం రూపంలో మరియు కేంద్రంతో ఎంఓయూ ప్రకారం, ఫుడ్ కార్పొరేషన్ ఆఫ్ ఇండియా  పేర్కొన్న నాణ్యత ప్రకారం కొనుగోలు చేయడానికి కేంద్ర ప్రభుత్వం కట్టుబడి ఉంది. రాష్ట్ర ప్రభుత్వం కేంద్ర ప్రభుత్వానికి లిఖితపూర్వకంగా కట్టుబడి ఉంది, ”అని ఆయన అన్నారు.
ప్రస్తుత రబీ పంటలో సెంట్రల్ పూల్కు అందించే ముడి బియ్యం మొత్తాన్ని తెలంగాణ ప్రభుత్వం ఇంకా తన వాటాగా చెల్లించలేదని ఆయన నొక్కి చెప్పారు.
“ఈ అంశంపై తెలంగాణ ముందుకు రావాలని మరియు సెంట్రల్ పూల్కు ఎంత ముడి బియ్యం ఇస్తారో తెలియజేయాలని కేంద్రం కోరుతున్నదని మీకు తెలియజేయడానికి చింతిస్తున్నాను. దీనికి సంబంధించి వారు ఎలాంటి వివరాలను అందించలేదు" అని శ్రీ గోయల్ తెలిపారు.
శ్రీ గోయల్ బియ్యం సేకరణ ప్రక్రియ గురించి కూడా వివరించారు. వివిధ రాష్ట్రాల వినియోగ విధానం, డిమాండ్ ఆధారంగానే కేంద్రం బియ్యాన్ని సేకరిస్తున్నదని చెప్పారు. రాష్ట్రాలు బియ్యాన్ని సేకరించిన తర్వాత, రాష్ట్రంలో గృహ అవసరాల వినియోగం కోసం స్టాక్ ఉంచుతాయి మరియు మిగిలిన మొత్తాన్ని కేంద్రం తీసుకుంటుందని అన్నారు.
తెలంగాణ సహా అన్ని రాష్ట్రాలతో కుదుర్చుకున్న ఎంఓయూ కాపీని చూపుతూ, అందులో రాష్ట్ర ప్రభుత్వం కేటాయించిన బియ్యం నిల్వలు, టీపీడీఎస్, ఇతర సంక్షేమ పథకాలకు మించి నిల్వలు ఉంటే, ఆ అదనపు నిల్వలనురాష్ట్ర ప్రభుత్వం ఎఫ్సీఐకి అందజేయాలని స్పష్టం చేశారు. రాష్ట్రం ద్వారా సెంట్రల్ పూల్ కోసం ఎఫ్సిఐకి అందజేసే అదనపు బియ్యాన్ని ముడి బియ్యం లేదా ఉప్పుడు బియ్యం రూపంలో ఉంటాయో లేదో పేర్కొనడానికి ఎఫ్సిఐకి అవకాశం ఉంటుంది. టిపిడిఎస్ కింద దేశం మొత్తం వినియోగ అవసరాలను తీర్చడానికి, ఓడబ్ల్యూఎస్ మరియు బియ్యం రకం వినియోగ విధానం ఆధారంగా స్పష్టంగా నిర్ణయించబడుతుంది. ఈ సమాచారం అన్ని రాష్ట్రాలకు అందించబడింది మరియు తదనుగుణంగా దేశం మొత్తం డిమాండ్ మేరకు కేంద్రానికి ముడి బియ్యం అందజేస్తామని తెలంగాణ ప్రభుత్వం కేంద్రానికి లేఖ రాసింది.
బియ్యం సేకరణపై చర్చించేందుకు 2022 ఫిబ్రవరి 25న ఆహార & ప్రజాపంపిణీ శాఖ  కార్యదర్శి సమావేశాన్ని ఏర్పాటు చేసినట్లు ఆయన పేర్కొన్నారు. అన్ని రాష్ట్రాలను నిర్దిష్ట ఫార్మాట్ను పూరించాలని కోరింది. కానీ, తెలంగాణ ఎప్పుడూ ఫారం సమర్పించలేదు. 2022 మార్చి 8వ తేదీన జాయింట్ సెక్రటరీ  డిఎఫ్పిడి అధ్యక్షతన జరిగిన మరో సమావేశం గురించి మంత్రి చెబుతూ, అందులో వివరాలను పంచుకోవడానికి తెలంగాణను మళ్ళీ గుర్తు చేయడం జరిగిందని అన్నారు.
హోం మంత్రిత్వ శాఖ
కోవిడ్ -19 పై పోరాటంలో భాగంగా విధించిన ఆంక్షలనుంచి పట్టణప్రాంతాలలో వయోధికులకు సేవలు అందిచేవారికి, ప్రీపెయిడ్ మొబైల్ రీచార్జి సేవలకు, ఫుడ్ ప్రాసెసింగ్ యూనిట్లకు మినహాయింపు
కేంద్ర హోంమంత్రిత్వశాఖ  సవరించిన ఏకీకృత మార్గదర్శకాల ప్రకారం కొన్ని రకాల కార్యకలాపాలకు మినహాయింపునిస్తూ ఉత్తర్వులు జారీచేసింది.
,
దేశవ్యాప్తంగా కోవిడ్ -19 పై పోరాటంలో భాగంగా విధించిన లాక్డౌన్కు సంబంధించి ఈ మార్గదర్శకాలు విడుదలయ్యాయి.
పైన పేర్కొన్న ఉత్తర్వుల ప్రకారం విడుదలైన మార్గదర్శకాలలో ఇటికే అనుమతించిన కేటగిరీల ప్రత్యేక సేవలు, కార్యకలాపాలకు సంబంధించి కొన్ని ప్రశ్నలు ప్రభుత్వానికి అందాయి. దీనితో వివరణ జారీ చేయడం జరిగింది.-
తమ ఇళ్లలో ఉంటున్న వయోధికులకు సేవలు అందించే అటెండెంట్లను సామాజిక రంగం కింద క్లాజు
8 లో చేర్చారు.
క్లాజు 11 కింద ప్రజాసేవా కార్యకలాపాలలో ప్రీ పెయిడ్ మొబైల్ కనెక్షన్ల సదుపాయం కల్పించారు.
క్లాజు 13 కింద నిత్యావసర సరకుల సరఫరా లో పట్టణ ప్రాంతాలలోని ఫుడ్ ప్రాసెసింగ్ యూనిట్లతోపాటు బ్రెడ్ ఫ్యాక్టరీలు, పాల ప్రాసెసింగ్ ప్లాంటులు, పిండిమిల్లులు, పప్పుమిల్లులు వంటి వాటిని చేర్చారు.
అయితే , లాక్డౌన్ చర్యలలో , కార్యాలయాలు, ఫ్యాక్టరీలు, వర్క్ షాపులు, ఎస్టాబ్లిష్మెంట్లకు సంబంధించి ప్రమాణీకృత ఆపరేటింగ్ విధానాల పై జారీ అయిన నేషనల్ కోవిడ్ -19 ఆదేశాలు తప్పకుండా పాటించేలా చూడాలి.
ఇందుకు సంబంధించి అన్ని రాష్ట్రాలు, కేంద్ర పాలిత ప్రాంతాలకు , జిల్లస్థాయి, క్షేత్రస్థాయి ఏ జెన్సీలకు సమాచారాన్ని చేరవేయాలని, క్షేత్రస్థాయిలో ఎలాంటి సందిగ్ధతకు తావులేకుండా చూడాలని ఆ ఆదేశాలలో పేర్కొన్నారు.
రాష్ట్రాలకు పంపిన అధికారిక కమ్యూనికేషన్ కోసం ఇక్కడ క్లిక్ చేయండి.
ప్రధాన మంత్రి కార్యాలయం
ఇన్ ఫినిటీ- ఫోరమ్ ను డిసెంబర్ 3వ తేదీ నాడు ప్రారంభించనున్న ప్రధాన మంత్రి
‘బియాండ్’ అనేఇతివృత్తం పై దృష్టి ని కేంద్రీకరించనున్న ఫోరమ్; దీనిలో ‘ఫిన్- టెక్బియాండ్ బౌండ్రీజ్’, ‘ఫిన్- టెక్ బియాండ్ ఫైనాన్స్’ లతోపాటు ‘ఫిన్- టెక్బియాండ్ నెక్స్ ట్’ వంటి అంశాలు సహా అనేక ఉప ఇతివృత్తాలు చేరిఉంటాయి
‘ఇన్ ఫినిటీ- ఫోరమ్’ ను ప్రధాన మంత్రి శ్రీ నరేంద్ర మోదీ 2021 డిసెంబర్ 3న ఉదయం 10 గంటల వేళ లో వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఇన్ ఫినిటీ ఫోరమ్ అనేది ‘ఫిన్- టెక్’ అంశం పై మేధోమథనం జరిపేటటువంటి ఒక నాయకత్వ వేదిక గా ఉంది.
ఈ కార్యక్రమాన్ని భారత ప్రభుత్వం ఆధ్వర్యం లో జిఐఎఫ్ టి సిటీ  మరియు బ్లూమ్ బర్గ్ ల సహకారం తో 2021 డిసెంబర్ 3 వ, 4 వ తేదీల లో ఇంటర్ నేశనల్ ఫైనాన్శియల్ సర్వీసెజ్ సెంటర్స్ ఆథారిటి  నిర్వహించనుంది. ఈ ఫోరమ్ ఒకటో సంచిక లో ఇండోనేశియా, దక్షిణ ఆఫ్రికా లతో పాటు యుకె భాగస్వామ్య దేశాలు గా వ్యవహరిస్తాయి.
మానవాళి కి సేవ చేయడం కోసం, వృద్ధి ఫలాల ను అందరికీ అందించడం కోసం ఫిన్- టెక్ పరిశ్రమ లో సాంకేతిక విజ్ఞానాన్ని, నూతన ఆవిష్కరణల ను ఏ విధం గా ఉపయోగించుకోవచ్చు అనే విషయం పై ఆలోచనల ను మధించి, ఒక ఆచరణాత్మకమైనటువంటి ప్రణాళిక ను సిద్ధం చేయడానికి విధానం, వ్యాపారం, సాంకేతిక విజ్ఞానం రంగాల లో ప్రపంచం లోని అగ్రగామి ప్రతిభల ను ఇన్ ఫినిటీ- ఫోరమ్ ద్వారా ఒక చోటు కు రానున్నాయి.
‘బియాండ్’ అనే ఇతివృత్తం పై శ్రద్ధ ను వహిస్తూ, పలు చర్చనీయాంశాల ను ఫోరమ్ లో భాగం గా చేపట్టనున్నారు. దీనిలో భాగం గా .. ప్రభుత్వాలు, వ్యాపార సంస్థ లు ఆర్థిక సేవల ను అన్ని వర్గాల కు అందించడాన్ని ప్రోత్సహించడం కోసం భౌగోళిక సరిహద్దుల కు అతీతం గా దృష్టి ని సారించే ‘ఫిన్ - టెక్ బియాండ్ బౌండ్రీజ్’, సుస్థిర అభివృద్ధి సాధన కోసం స్పేస్- టెక్, గ్రీన్- టెక్, ఇంకా ఎగ్రీ- టెక్ ల వంటి ప్రవర్ధమాన రంగాల లో ఏకరూపత ను సాధించగలగాలనే ఉద్దేశ్యం తో ‘ఫిన్ టెక్ బియాండ్ ఫైనాన్స్’, భావి కాలపు ఫిన్- టెక్ ఇండస్ట్రీ ని, నూతన అవకాశాల ను ప్రోత్సహించడం కోసం క్వాంటమ్ కంప్యూటింగ్ ఏ విధం గా ప్రభావాన్ని ప్రసరింప చేయగలుగుతుందో అనే విషయం పై ధ్యాస పెట్టడం కోసం ‘ఫిన్ టెక్ బియాండ్ నెక్స్ ట్’ సహా విభిన్నమైనటువంటి ఉప ఇతివృత్తాలు.. ఉండబోతున్నాయి.
ఈ ఫోరమ్ లో 70 కి పైగా దేశాలు పాలుపంచుకోనున్నాయి. ముఖ్య వక్తల లో మలేశియా ఆర్థిక మంత్రి శ్రీ తెంగ్ కూ జఫరుల్- అజీజ్, ఇండోనేశియా ఆర్థిక మంత్రి మూల్యానీ ఇంద్రావతి గారు, ఇండోనేశియా కే చెందిన మినిస్టర్ ఆఫ్ క్రియేటివ్ ఇకానమి శ్రీ శాండియాగా ఎస్ ఊనో, రిలయన్స్ ఇండస్ట్రీజ్ చైర్ మన్, ఇంకా ఎమ్ డి శ్రీ ముఖేశ్ అంబానీ, సాఫ్ట్ బ్యాంక్ గ్రూప్ కార్ప్ చైర్ మన్, సిఇఒ శ్రీ మాసాయోశీ సూన్, ఐబిఎమ్ కార్ పొరేశన్ చైర్ మన్ మరియు సిఇఒ శ్రీ అరవింద కృష్ణ, కోటక్ మహింద్రా బ్యాంక్ లిమిటెడ్ ఎమ్ డి మరియు సిఇఒ శ్రీ ఉదయ్ కోటక్ తదితర ఉన్నతాధికారులు కలసి ఉంటారు. ఈ సంవత్సరం లో నిర్వహిస్తున్న ఫోరమ్ లో నీతి ఆయోగ్, ఇన్ వెస్ట్ ఇండియా, ఎఫ్ఐసిసిఐ , ఇంకా ఎన్ఎఎస్ఎస్ సిఒఎమ్ లు ముఖ్య భాగస్వాములలో ఉండబోతున్నాయి.
ఐఎఫ్ఎస్ సిఎ గురించి
ద ఇంటర్ నేశనల్ ఫైనాన్శియల్ సర్వీసెజ్ సెంటర్స్ ఆథారిటి  ప్రధాన కేంద్రం గుజరాత్ లోని గాంధీనగర్ లో నెలకొంది. దీనిని ఇంటర్ నేశనల్ ఫైనాన్శియల్ సర్వీసెజ్ సెంటర్స్ ఆథారిటి యాక్ట్, 2019 లో భాగం గా స్థాపించడం జరిగింది. ఈ సంస్థ భారతదేశం లో ఆర్థిక ఉత్పాదన లు, ఆర్థిక సేవలు, ఇంకా ఆర్థిక సంస్థ ల నియంత్రణ కు, అభివృద్ధి కి సంబంధించిన ఒక ఏకీకృతమైనటువంటి అధికార సంస్థ వలె పని చేస్తుంది. ప్రస్తుతం జిఐఎఫ్ టి- ఐఎఫ్ఎస్ సి అనేది భారతదేశం లో నడుస్తున్న తొలి అంతర్జాతీయ ఆర్థిక సేవ ల కేంద్రం గా ఉంది.
మంత్రిమండలి
కోల్ కతా పోర్టు ట్రస్టు ను శ్యామ్ ప్రసాద్ ముఖర్జీ ట్రస్టు గా పేరు మారుస్తూ కాబినెట్ నిర్ణయం
కోల్ కతా పోర్టును శ్యామ్ ప్రసాద్ ముఖర్జీ పోర్టు గా పేరు మారుస్తూ ప్రధాని శ్రీ నరేంద్రమోదీ అధ్యక్షతన జరిగిన కేంద్ర కాబినెట్ నిర్ణయం తీసుకుంది.
2020 ఫిబ్రవరి 25న జరిగిన కోల్ కతా పోర్ట్ ట్రస్ట్ ట్రస్టీల సమావేశం ఒక తీర్మానం ఆమోదిస్తూ కోల్ కతా పోర్టు పేరు శ్యామ్ ప్రసాద్ ముఖర్జీ పోర్టుగా మార్చటానికి నిర్ణయించింది. న్యాయవాదిగా, విద్యావేత్తగా, ఆలోచనాపరునిగా, ప్రజానాయకునిగా అయన బహుముఖ ప్రజ్ఞను పరిగణనలోకి తీసుకుంటూ ఈ నిర్ణయం తీసుకున్నట్టు ఆ తీర్మానంలొ పేర్కొంది.
2020 జనవరి12న కోల్ కతా పోర్టు నూట యాభయ్యవ వార్షికోత్సవాల ప్రారంభం సందర్భంగా పశ్చిమ బెంగాల్ ప్రజల మనోభావాలను దృష్టిలో ఉంచుకొని కోల్ కతా పోర్టుకు డాక్టర్ శ్యామ్ ప్రసాద్ ముఖర్జీ పేరు పెడుతున్నట్టు ప్రకటించారు. పశ్చిమ బెంగాల్ ప్రముఖునిగా, జాతీయ సమగ్రతా పరిరక్షణలో ముందు వరుసలో ఉన్నవాడిగా, బెంగాల్ అభివృద్ధిని కలలుగన్నవాడిగా, పారిశ్రామికీకరణకు స్ఫూర్తిగా నిలవటమే కాకుండా ఒక దేశానికి ఒకే చట్టం కావాలని కోరుకున్న వ్యక్తిగా ఆయన అందరికీ చిరస్మరణీయుడు.
నేపథ్యం:
కొల్ కతా పోర్ట్ భారతదేశంలో తొలి భారీ పోర్టు మాత్రమే కాకుండా నదిలో ఉన్న పోర్టు. పోర్టు మెరుగుదల కోసం కమిషనర్ల ఏర్పాటుతో 1870 అక్టోబర్17న ఏర్పాటైన ట్రస్టు పాలనలో దీని నిర్వహణ మొదలైంది. భారతీయ భారీ నౌకాశ్రయాల ట్రస్టుల చట్టం1908 లో మొదటి షెడ్యూల్ లో సీరియల్ నెంబర్ 1 కింద దీన్ని ప్రస్తావించారు. దీని నిర్వహణ 1963 నాటి మేజర్ పోర్ట్ ట్రస్ట్స్ యాక్ట్ కింద సాగుతోంది. కోల్ కతా పోర్ట్ ది 150 ఏళ్ళ చరిత్ర. ఇది భారత వర్తక, వాణిజ్య, ఆర్థికాభివృద్ధికి ముఖద్వారంగా, భారత స్వాతంత్ర్య సమరానికి, రెండు ప్రపంచ యుద్ధాలకు, తూర్పు భారతదేశంలో జరిగిన సాంస్కృతిక మార్పులకు కూడా సాక్షిగా నిలిచింది.
సాధారణంగా మేజర్ పోర్ట్స్ కు అవి నెలకొని ఉన్న నగరం పేరు పెట్టటం పరిపాటు. అయితే, గతంలో కొన్ని పోర్టులకు మాత్రం ప్రత్యేక సందర్భాలలో విశేష సేవలందించిన ప్రముఖుల పేర్లు పెట్టారు. 1989 లో ఇలాగే జవహర్ లాల్ నెహ్రూ పేరు పెట్టారు. ట్యుటికోరిన్ పోర్ట్ ట్రస్టును 2011 లో వి. వో. చిదంబరనార్ పోర్ట్ ట్రస్టు గా మార్చారు. అదే విధంగా ఎన్నూర్ పోర్ట్ లిమిటెడ్ ను స్వాతంత్ర్య సమర యోధుడు, తమిళనాడు మాజీ ముఖ్యమంత్రి అయిన శ్రీ కె. కామరాజు పేరిట కామరాజర్ పోర్ట్ లిమిటెడ్ గాను, 2017 లో కాండ్లా పోర్టును దీన్ దయాళ్ పోర్టు గాను మార్చిన సంగతి తెలిసిందే.దేశంలో అనేక విమానాశ్రయాలకు కూడా ప్రముఖ జాతీయ నాయకుల పేర్లు పెట్టిన విషయం ఈ సందర్భంగా గమనార్హం.
(
ప్రధాన మంత్రి కార్యాలయం
73 లక్షల సూర్య నమస్కారాల ఛాలెంజ్ ను ప్రశంసించిన ప్రధానమంత్రి శ్రీ నరేంద్ర మోదీ
శారీరక దారుఢ్యాన్ని కలిగి ఉండాల్సిన ప్రాధాన్యతను ప్రధానమంత్రి శ్రీ నరేంద్ర మోదీ నొక్కి చెప్పారు. అలాగే 75 లక్షల సూర్యనమస్కారాల సవాలను ఆయన ప్రశంసించారు.
(స్పోర్ట్స్ అథారిటీ ఆఫ్ ఇండియా ఈరోజు ప్రముఖ క్రీడాకారులతో 75 లక్షల సూర్యనమస్కారాల సవాలుకు సంబంధించి పంచుకున్న ట్వీట్ కు స్పందిస్తూ ప్రధానమంత్రి , ప్రస్తుతం ప్రపంచవ్యాప్తంగా నెలకొన్న మహమ్మారి,శారీరక దారుఢ్యం, రోగనిరోధక శక్తి పెంపునకు సంబంధించిన ప్రాధాన్యతను తెలియజెప్పిందని అన్నారు. ఈ దిశగా సాగుతున్న మంచి ప్రయత్నంగా ప్రధానమంత్రి దీనిని అభినందించారు.
ఇదే సమయంలో అందరూ కోవిడ్ -19 సంబంధిత ప్రొటోకాల్స్ ను పాటించాలని, మాస్కులు ధరించాలని, అర్హులైనవారందరూ వాక్సిన్ వేయించుకోవాలని సూచించారు.
ప్రధాన మంత్రి కార్యాలయం
అర్జెంటీనా లో జరిగిన అధ్యక్ష ఎన్నికల లో గెలిచిన శ్రీ అల్బర్టో ఫర్నాండిజ్ కు అభినందనలు తెలిపిన ప్రధాన మంత్రి
అర్జెంటీనా లో జరిగిన అధ్యక్ష ఎన్నికల లో విజేత అయిన శ్రీ అల్బర్టో ఫర్నాండిజ్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
‘‘శ్రీ అల్బర్టో ఫర్నాండిజ్ గారు, మీరు అధ్యక్ష ఎన్నికల లో ప్రభావశీలమైనటువంటి విజయాన్ని సాధించినందుకు ఇవే నా యొక్క హృదయపూర్వక అభినందనలు. అర్జెంటీనా కు మరియు భారతదేశాని కి మధ్య గల వ్యూహాత్మక భాగస్వామ్యాన్ని మరింత గా విస్తరించడం తో పాటు దాని ని గాఢతరం చేయడం కోసం నేను మీతో కలసి పని చేయదలుస్తున్నాను’’ అని ప్రధాన మంత్రి ఒక సందేశం లో పేర్కొన్నారు.
Narendra Modi
✔@narendramodi
Heartiest congratulations @alferdez on your impressive victory in the Presidential elections. Looking forward to working with you to further expand and deepen the strategic partnership between India and Argentina.
13.3K
9:11 PM - Oct 30, 2019
Twitter Ads info and privacy
2,068 people are talking about this(Visitor Counter : 48
ప్రధాన మంత్రి కార్యాలయం
‘మహాలయ’ సందర్భంగా ప్రజలకు ప్రధాని శుభాకాంక్షలు
‘మహాలయ’ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“మహాలయ నాడు మనం దుర్గామాతను పూజించి, మన దేశ ప్రజలందరికీ ఆమె దివ్య ఆశీర్వాదం లభించాలని ఆకాంక్షిస్తాం. ఈ మేరకు ప్రతి ఒక్కరూ సంతోషంగా.. ఆరోగ్యంగా వర్ధిల్లాలని, ఎల్లెడలా సౌభాగ్యంతోపాటు సౌహార్దం వెల్లివిరియాలని ఆ మాతను ప్రార్థిస్తున్నాను… శుభ మహాలయ” అని ప్రధాని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం ఇప్పటిదాకా రాష్ట్రాలకు ఉచితంగా ఇచ్చిన టీకా డోసులు 17.02 కోట్లు
ఇంకా రాష్ట్రాల దగ్గర నిల్వ ఉన్న డోసులు 94.47 లక్షలు
వచ్చే 3 రోజుల్లో రాష్ట్రాలకు పంపనున్న డోసులు 36 లక్షలు
కోవిడ్ మీద పొరులో భాగంగా భారత ప్రభుత్వం అనుసరిస్తున్న వ్యాధినిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది.
మే 1వ తేదీ నుంచి మూడో దశ వేగవంతం చేయటం మొదలైంది. అర్హులైన కొత్త వయోవర్గపు రిజిస్ట్రేషన్ ప్రక్రియ ఏప్రిల్ 28న ప్రారంభంకాగా కోవిన్ పోర్టల్  లోను, ఆరోగ్య సేతు యాప్ ద్వారా నమోదవుతున్నారు.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 17.02 కోట్ల  కోవిడ్ డోసులు
ఉచితంగా అందజేసింది. ఇందులో రాష్ట్రాల వాడకం, వృధా కలిపి 16,07,94,796 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది. రాష్ట్రాల దగ్గర ఇంకా 94.47 లక్షల  టీకా డోసులు అందుబాటులో ఉండగా మరో 36 లక్షల  టీకా డోసులు వచ్చే 3 రోజుల్లో కేంద్రం పంపబోతోంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐటీ హార్డ్వేర్ పీఎల్ఐ పథకం 2.0 కింద దరఖాస్తుల స్వీకరణకు తుది గడువు ఆగస్టు 30, 2023 వరకు పొడిగింపు
ఈ నెల 29వ తేదీన జారీ చేసిన ప్రకటన CG-DL-E-30052023-246165 ద్వారా 'ఐటీ హార్డ్వేర్ ఉత్పత్తి ఆధారిత ప్రోత్సాహక  పథకం 2.0' ప్రకటించారు. దీని కోసం ₹17,000 కోట్లు కేటాయించారు. దేశంలో ఐటీ హార్డ్వేర్ తయారీ వ్యవస్థను వేగవంతం, విస్తృతం చేయడం ఈ పథకం లక్ష్యం.
ఐటీ హార్డ్వేర్ ఉత్పత్తి ఆధారిత ప్రోత్సాహక పథకం 2.0 మార్గదర్శకాలను 14.07.2023న ప్రకటించడం జరిగింది. https://www.meity.gov.in/esdm/production-linked-incentive-scheme-pli లింక్ ద్వారా కూడా వాటిని చూడవచ్చు.
ఐటీ హార్డ్వేర్ ఉత్పత్తి ఆధారిత ప్రోత్సాహక పథకం 2.0 కింద దరఖాస్తులను స్వీకరించే చివరి తేదీ ఈ ఏడాది ఆగష్టు 30 వరకు పొడిగించడం జరిగింది. ఈ పథకం కింద దరఖాస్తు చేసుకోవడానికి పోర్టల్ తెరిచి ఉంది. https://2.pliithw.com/login ద్వారా నమోదు/దరఖాస్తు చేసుకోవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొత్త హైబ్రిడ్ స్టెరిలైజేషన్ సాంకేతిక పరిజ్ఞానంతో పోర్టబుల్ స్టెరిలైజేషన్ యూనిట్ పిపిఇని వేగంగా ప్రక్షాళన చేస్తుంది
కోవిడ్-19ను సులభంగా, వేగంగా ఎదుర్కోవటానికి కవచాలుగా ఉన్న వ్యక్తిగత రక్షణ పరికరాలను  ప్రక్షాళన చేయగల పరికరం అందుబాటులోకి రాబోతోంది. హైబ్రిడ్ స్టెరిలైజేషన్ సిస్టమ్ అనే కొత్త సాంకేతిక పరిజ్ఞానాన్ని ఉపయోగించి శాస్త్రవేత్తలు పోర్టబుల్ స్టెరిలైజేషన్ యూనిట్ను అభివృద్ధి చేశారు, దీనితో ఆ పీపీఈ లను పలు మార్లు ఉపయోగించడానికి అవకాశం ఉంటుంది. దీనిని ఆరోగ్య నిపుణులు ఉపయోగించవచ్చు, పీపీఈ లు తప్పనిసరిగా వినియోగించే ఇతర కోవిడ్ యోధులు పీపీఈల నుండి ప్రమాదకర ఘన వ్యర్థాల ఉత్పత్తిని నిరోధించవచ్చు.
ఐఐటి తిరుపతి , ఐసెర్-తిరుపతి సంయుక్తంగా పోర్టబుల్ ఆప్టికల్ కుహరాన్ని అభివృద్ధి చేశారు
వ్యక్తిగత రక్షణ పరికరాలు , ఇతర గృహ వస్తువుల సమర్థవంతమైన, వేగవంతమైన ప్రక్షాళనకు స్టెరిలైజేషన్ యూనిట్  ఉపయోగపడుతుంది. సైన్స్ అండ్ ఇంజనీరింగ్ రీసెర్చ్ బోర్డ్  సహకారంతో వర్కింగ్ పాయింట్-ఆఫ్-యూజ్ స్టెరిలైజేషన్ యూనిట్ అభివృద్ధి చేయబడింది, ఇది సైన్స్ అండ్ టెక్నాలజీ విభాగం  క్రింద ఒక చట్టబద్దమైన సంస్థ.
స్టెరిలైజషన్ కి యు.వి రేడియేషన్ పధ్ధతి నిరూపితమైంది. అయితే ఈ కిరణ పుంజం ఏకరీతిలో వస్తువు అంతా వ్యాపించదు.
డాక్టర్ రీతేష్ కుమార్ గంగ్వార్ , డాక్టర్ అరిజిత్ శర్మ , డాక్టర్ శిహాబుధీన్ ఎం. మలియెక్కల్ తో కూడిన ఐఐటిటి బృందం యు.వి రేడియేషన్ కుహరం, కోల్డ్ ప్లాస్మా, H2O2 స్ప్రేలతో కూడిన ఈ హైబ్రిడ్ స్టెరిలైజేషన్ వ్యవస్థను అభివృద్ధి చేసింది. అయితే సాంప్రదాయ యు.వి వ్యవస్థల మాదిరిగా కాకుండా, ఈ యూనిట్ చికిత్స ప్రాంతంలో ఫోటాన్ ఫ్లక్స్ వాడకాన్ని ఆప్టిమైజ్ చేయడానికి ఆప్టికల్ కావిటీ భావనను అనుసరిస్తుంది. ఈ వ్యవస్థ యు.వి రేడియేషన్ను పరిమితం చేస్తుంది, ఫోటాన్-ఫ్లక్స్, స్టెరిలైజేషన్ సామర్థ్యాన్ని పెంచుతుంది. యు.వి-సి, కోల్డ్ ప్లాస్మా, H2O2 స్ప్రేల పొందికైన ఆపరేషన్ మరింత హైడ్రాక్సిల్ రాడికల్ ఉత్పత్తి కారణంగా స్టెరిలైజేషన్ సామర్థ్యాన్ని మరింత బలపరుస్తుంది.
ఐసెర్ - తిరుపతికి చెందిన డాక్టర్ వసుధ రాణి దేవనాథన్ పోర్టబుల్ యూనిట్ క్రిమిరహితం చేసే సామర్థ్యాన్ని అంచనా వేయడంలో ఐఐటిటి బృందానికి సహాయం చేస్తారు. తిరుపతిలోని స్విమ్స్ హాస్పిటల్ డాక్టర్ ఆర్. జయప్రద  కూడా ఆస్పత్రి మైక్రోబయాలజీ ప్రయోగశాలలో ఈ కొత్త ఆవిష్కరణ ప్రభావాన్ని పరీక్షిస్తారు. ఈ బృందం ప్రస్తుతం యు.వి మోతాదు, ప్లాస్మా, H2O2 తో సహా డిజైన్ పారామితులను ఆప్టిమైజ్ చేస్తోంది. 2 నిమిషాల కన్నా తక్కువ సమయంలో స్టెరిలైజేషన్ చేస్తుంది. చికిత్స, నాన్-థర్మల్ స్వభావం కారణంగా, ప్రతిపాదిత యూనిట్ ప్యాక్ చేసిన, ప్యాక్ చేయని ఆహారం, కరెన్సీ నోట్లు, ఇతర గృహ వస్తువులు, ఇతర వస్తువులను క్రిమిరహితం చేయడంలో కూడా ఇది పనిచేస్తుంది.
మరింత సమాచారం కోసం : డాక్టర్ రీతేష్ కుమార్ గంగ్వార్, ఐఐటి తిరుపతిని సంప్రదించవచ్చు, reetesh@iittp.ac.in, Mob: 8018119014
The schematic design of the sterilization unit, along with the contributors Dr. Reetesh Kumar Gangwar , Dr. Arijt Sharma , Dr. Shihabudheen M. Maliyekkal , and Dr. VasudharaniDevanathan .
ప్రధాన మంత్రి కార్యాలయం
పద్మ పురస్కారాల కార్యక్రమాని కి హాజరైన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న పద్మ పురస్కారాల ప్రదానం కార్యక్రమాని కి హాజరయ్యారు. ఆ పురస్కారాల ను జీవన యాత్ర లో విభిన్న వర్గాల కు చెందిన విశిష్ట వ్యక్తుల కు ఇవ్వడమైంది.
ప్రధాన మంత్రి ఒక ట్వీట్ లో -
‘‘జీవన యాత్ర లో విభిన్న వర్గాల కు చెందిన ప్రముఖుల కు ప్రదానం చేసేటటువంటి పద్మ పురస్కారాల కార్యక్రమం లో నేను పాలుపంచుకొన్నాను. వారి కార్యసాధనల ను మరియు సమాజాని కి వారు అందించినటువంటి తోడ్పాటు ను చూసుకొని మనం ఎంతగానో గర్విస్తున్నాం.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
దేశీయం గా ఉత్పత్తి అయిన ముడి చమురు అమ్మకాల ను క్రమబద్ధీకరణ నుంచి తప్పించడానికి ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ కమిటి  దేశీయం గా ఉత్పత్తి అయిన ముడి చమురు విక్రయాల ను నియంత్రణ నుంచి మినహాయంచేందుకు ఆమోదం తెలిపింది. 2022వ సంవత్సరం అక్టోబరు 1వ తేదీ నుంచి వర్తించేటట్లుగా ముడి చమురు ను మరియు కండెన్సేట్ ల కేటాయింపు ను నిలిపివేయాలి అని ప్రభుత్వం నిర్ణయించింది. దీనితో అన్వేషణ మరియు ఉత్పత్తి  ఆపరేటర్ లు అన్నిటి కి మార్కెటింగ్ సంబంధిత స్వేచ్ఛ లభించడానికి మార్గం సుగమం అయింది. ప్రభుత్వాని కి లేదా ప్రభుత్వ నామినీ కి లేదా ప్రభుత్వ కంపెనీల కు ముడిచమురు ను విక్రయించేందుకు ప్రొడక్షన్ శేరింగ్ కాంట్రాక్ట్ స్  లో ఉన్న షరతు లో తదనుగుణం గా మినహాయింపు ను ఇవ్వడం జరుగుతుంది. అన్ని ఇ ఎండ్ పి కంపెనీల కు ఇక వాటి క్షేత్రాల ముడి చమురు ను దేశీయ బజారు లో అమ్ముకొనే స్వతంత్రం లభిస్తుంది. అన్ని కాంట్రాక్టుల కు ఒకే రీతిన రాయల్టీ, సెస్ మొదలైన ప్రభుత్వ ఆదాయాల ను లెక్కించడం కొనసాగుతుంటుంది. ఇదివరకటి మాదిరిగా, ఎగుమతుల కు అనుమతి ఉండదు.
ఈ నిర్ణయం ఆర్థిక కార్యకలాపాల కు మరింత జోరు ను అందిస్తుంది. అప్ స్ట్రీమ్ ఆయిల్ ఎండ్ గ్యాస్ రంగం లో పెట్టుబడులు పెట్టేందుకు ప్రోత్సాహకరం గా ఉంటుంది. 2014వ సంవత్సరం నుంచి మొదలుపెట్టినటువంటి అనేక లక్షిత పరివర్తనాత్మక సంస్కరణల లో ఈ నిర్ణయం కూడా భాగం అవుతున్నది. చమురు మరియు గ్యాస్ ల ఉత్పత్తి, తత్సంబంధిత మౌలిక సదుపాయాలు మరియు మార్కెటింగ్ విధానాల ను వ్యాపార నిర్వహణ లో సౌలభ్యం తో పాటు, ఆపరేటర్ లకు/పరిశ్రమల కు వాటి కార్యకలాపాల నిర్వహణ ను మరింత సరళం గా మలచాలి అనే అంశం లో శ్రద్ధ వహిస్తూ మరింత పారదర్శకత్వాని కి చోటివ్వడం జరిగింది.
పూర్వరంగం:
గడచిన ఎనిమిది సంవత్సరాల లో అన్వేషణ మరియు ఉత్పత్తి  రంగం లో అనేక ప్రగతిశీలమైన సంస్కరణల ను ప్రభుత్వం తీసుకు వచ్చింది. వాటిలో.. గ్యాస్ కు ధర ల నిర్ణయం, మార్కెటింగ్ పరం గా స్వేచ్ఛ, స్పర్ధాత్మకమైనటువంటి ఇ-బిడ్డింగ్ ప్రక్రియ ద్వారా గ్యాస్ ధర ను నిశ్చయించడం, హైడ్రోకార్బన్ అన్వేషణ సంబంధిత లైసెన్స్ ల జారీ విధానం  లో భాగం గా ఆదాయాన్ని పంచుకొనే కాంట్రాక్టుల ను ప్రవేశ పెట్టడం వంటివి.. భాగం గా ఉన్నాయి. అనేక విడతలు గా సాగిన వేలంపాటల లో పెద్ద సంఖ్య లో బ్లాకుల ను కేటాయించడం జరిగింది. ఈ ప్రయాస ల ఫలితం గా, 2014 కు పూర్వం ఇచ్చినటువంటి విస్తీర్ణం తో పోలిస్తే దాదాపు గా రెండింతల విస్తీర్ణాన్ని కేటాయించడం జరిగింది. 2019వ సంవత్సరం ఫిబ్రవరి నాటి నుంచి ఆకస్మిక లాభాలు అందించే బేసిన్స్ ను వదలివేస్తే జటిలమైన బేసిన్స్ కు ఎటువంటి ఆదాయం పంపిణీ కి తావు లేనటువంటి విధం గా ఉత్పాదన ను అధికతమ స్థాయి కి చేర్చడం పట్ల శ్రద్ధ వహిస్తూ సంస్కరణల ను చేపట్టడమైంది.
రహదారి రవాణా, హైవేల మంత్రిత్వ శాఖ
ప్రపంచంలోనే తొలి బిఎస్ 6 స్టేజ్ 2 ఎలక్ట్రిఫైడ్ ఫ్లెక్స్ ఫ్యూయెల్ వాహన ప్రోటోటైప్ను ప్రారంభించిన శ్రీ నితిన్ గడ్కరీ
ఇథినాల్ కు మోడీ ప్రభుత్వం ఇస్తున్న ప్రాధాన్యత ఇంధన స్వయం సమృద్ధిని సాధించడం, రైతుల ఆదాయాన్ని రెట్టింపు చేయడం, ఊర్జదాత నుంచి పరివర్తన చెందుతూ అన్నదాతలుగా వారికి నిరంతరం తోడ్పడం, పర్యావరణాన్ని సానుకూలంగా ప్రభావితం చేయడం అన్న లక్ష్యాలకుఅనుగుణంగా ఉంటుందిః శ్రీ గడ్కరీ
టయోటా కిర్లోస్కర్ మోటార్ అభివృద్ధి చేసిన ప్రపంచంలోనే తొలి బిఎస్ 6 స్టేజ్ 2 ఎలక్ట్రిఫైడ్ ఫ్లెక్స్ ఫ్యూయెల్ వెహికిల్ ప్రోటోటైప్  ను కేంద్ర రోడ్డు రవాణా, హైవేల మంత్రి శ్రీ నితన్ గడ్కరీ కేంద్ర మంత్రి శ్రీ హర్దీప్ సింగ్ పురీ, కేంద్ర మంత్రి శ్రీ మహేంద్రనాథ్ పాండే, టయోటా ఎండి& సిఇఒ శ్రీ మసకాజు యషిమురా, కిర్లోస్కర్ సిస్టంస్ లిమిటెడ్ ఎండి &సిఇఒ గీతాంజలి కి్ర్లోస్కర్, జపాన్ ఎంబసీకి చెందిన దౌత్యవేత్తలు, ఉన్నతాధికారులు, సలహాదారుల సమక్షంలో బుధవారంనాడు న్యూఢిల్లీలో ప్రారంభించారు.
ఈ సందర్భంగా మాట్లాడుతూ, ఇథినాల్ దేశీయ, పర్యావరణ అనుకూల, పునరావృత ఇంధనమైనందున భారత్కు ఆశాజనకమైన అవకాశాలు ఉన్నాయని శ్రీ గడ్కరీ చెప్పారు. ఇథినాల్ కు మోడీ ప్రభుత్వం ఇస్తున్న ప్రాధాన్యత ఇంధన స్వయం సమృద్ధిని సాధించడం, రైతుల ఆదాయాన్ని రెట్టింపు చేయడం, ఊర్జదాత నుంచి పరివర్తన చెందుతూ అన్నదాతలుగా వారికి నిరంతరం తోడ్పడం, పర్యావరణాన్ని సానుకూలంగా ప్రభావితం చేయడం అన్న లక్ష్యాలకు అనుగుణంగా ఉంది. ఎథినాల్ ఆర్థిక వ్యవస్థ 2 లక్షల కోట్లు అయిన రోజున వ్యవసాయ వృద్ధి రేటు ప్రస్తుతమున్న 12% నుంచి 20%కి చేరుకుంటుందన్నారు. బయోఫ్యూయెల్స్ లో ఆవిష్కరణల గురించి మాట్లాడుతూ, అస్సాంలోని నుమాలిగఢ్ లో గల ఇండియన్ ఆయిల్ కార్పొరేషన్ రిఫైనరీ బయో ఇథినాల్ను ఉత్పత్తి చేసేందుకు వెదురును ఉపయోగిస్తోందని శ్రీ గడ్కరీ తెలిపారు.
ఈ వినూత్న వాహనం ఇన్నోవా హైక్రాస్పై ఆధారపడి ఉండటమే కాక, భారత్ నిర్దేశించిన కఠిన ఉద్గారాల ప్రమాణాలకు కట్టుబడి ఉండేలా నిర్మించి, ప్రపంచంలోనే తొలి బిఎస్ 6  ఎలక్ట్రిఫైడ్ ఫ్లెక్స్ ఫ్యూయెల్ వాహన ప్రోటోటైప్ను  చేసిందన్నారు. ఈ ప్రోటోటైప్ కోసం రాబోయే దశలు ఖచ్చితమైన శుద్ధీకరణను, ఆమోదాన్ని, సర్టిఫికేషన్ ప్రక్రియలను కలిగి ఉండనున్నాయని ఆయన తెలిపారు.